Pukaron kartano

Pukaron kartano (ruots. Pockar gård) on kartano Lapinjärven kunnassa, Pukaron kylässä. Kartano on saanut alkunsa 1763, kun vääpeli Johan Mentscher osti Jontaksen ratsutilan sekä sen neljä aputilaa perintötiloikseen, joista kehittyi lampuotitiloja. Pukaron kartanon päärakennus on rakennettu 1817 ja on merkittävä kartanon päärakennus siinä suhteessa, että sen keskiosa on suhteellisen suuri. Pukaron kartanon omistaa Borup-suku. Lähteet